b'\n_START_ARTICLE_\nGeocentri\xc4\x8dni koordinatni \xc4\x8das\n_START_PARAGRAPH_\nGeocentri\xc4\x8dni koordinatni \xc4\x8das (oznaka TCG iz angle\xc5\xa1kega izraza Geocentric Coordinate Time) je koordinatni \xc4\x8das nami\xc5\xa1ljene ure v sredi\xc5\xa1\xc4\x8du Zemlje, ki bi se gibala skupaj s sredi\xc5\xa1\xc4\x8dem, vendar nanjo ne bi vplivalo podalj\xc5\xa1anje \xc4\x8dasa zaradi relativnostnih pojavov. Tak\xc5\xa1na ura te\xc4\x8de malo hitreje kot ura na povr\xc5\xa1ini Zemlje. To je torej lastni \xc4\x8das, ki bi ga merila ura v mirovanju v koordinatnem sistemu (z izhodi\xc5\xa1\xc4\x8dem v sredi\xc5\xa1\xc4\x8du Zemlje), ki bi se gibal skupaj s sredi\xc5\xa1\xc4\x8dem Zemlje (na uro ne vpliva gravitacijska luknja Zemlje).\n_START_SECTION_\nZgodovina\n_START_PARAGRAPH_\nGeocentri\xc4\x8dni koordinatni \xc4\x8das je definirala Mednarodna astronomska zveza v letu 1991 na XXI. generalni skup\xc5\xa1\xc4\x8dini v Priporo\xc4\x8dilu III. Ta \xc4\x8das je bil obravnavan kot nadomestilo slabo dolo\xc4\x8denemu te\xc5\xbei\xc5\xa1\xc4\x8dnemu dinami\xc4\x8dnemu \xc4\x8dasu (TDB). Pri definiciji so upo\xc5\xa1tevali splo\xc5\xa1no teorijo relativnosti tako, da je dolo\xc4\x8den v okviru relativisti\xc4\x8dne metrike.'